**II KONKURSAS. Humanitarinių ir socialinių mokslų sričių jaunųjų mokslininkų projektai**

**Galimi pareiškėjai**

1. Projekto vadovas turi būti humanitarinių ar socialinių mokslų srities jaunasis mokslininkas, t. y. asmuo, vienos iš nurodytų sričių mokslo laipsnį įgijęs ne anksčiau kaip prieš 10 metų nuo kvietime nustatyto paraiškų pateikimo termino paskutinės dienos (į šį laikotarpį neįskaičiuojamos nėštumo ir gimdymo atostogos, tėvystės atostogos, atostogos vaikui prižiūrėti iki jam sueis treji metai – tokiu atveju laikotarpis atitinkamai pailgėja).
2. Kiti projekto pagrindiniai vykdytojai, turintys mokslo laipsnį, turi būti jaunieji mokslininkai, t. y. asmenys, mokslo laipsnį įgiję ne anksčiau kaip prieš 10 metų nuo kvietime nustatyto paraiškų pateikimo termino paskutinės dienos (į šį laikotarpį neįskaičiuojamos nėštumo ir gimdymo atostogos, tėvystės atostogos, atostogos vaikui prižiūrėti iki jam sueis treji metai – tokiu atveju laikotarpis atitinkamai pailgėja).

**Paraiškų teikimo tvarka**

1. Paraiška teikiama lietuvių kalba.
2. Paraiška teikiama pildant formą elektroninėje sistemoje <http://junkis.lmt.lt>. Kartu su paraiška turi būti pateikti:
	1. vykdančiosios institucijos raštas dėl projekto vykdymo užtikrinimo;
	2. projekto vadovo ir kitų pagrindinių projekto vykdytojų gyvenimo aprašymai su publikacijų sąrašais;
	3. jei paraiška teikiama kartu su partneriais – jų sutikimas kartu vykdyti teikiamą projektą, jei jis būtų finansuojamas (parašytas firminiame institucijos blanke ir pasirašytas projekto partnerio vadovo; jei projekto partneris yra užsienio institucija, sutikimas gali būti pasirašytas ir padalinio vadovo);
	4. atitiktį jaunajam mokslininkui keliamiems reikalavimams patvirtinantys dokumentai: projekto vadovo ir kitų pagrindinių projekto vykdytojų, turinčių mokslo laipsnį, daktaro diplomo kopijos; dokumentų, įrodančių, kad asmuo buvo nėštumo ir gimdymo atostogose, tėvystės atostogose, atostogose vaikui prižiūrėti iki jam sueis treji metai, kopijos (taikoma, jei reikia pagrįsti atitiktį reikalavimams).

**Bendrieji reikalavimai projektams**

1. Projektams, jų vykdytojams, partneriams ir išlaidoms taikomi bendrieji reikalavimai yra nurodyti Lietuvos mokslo tarybos mokslo ir sklaidos projektų konkursinio finansavimo bendrosiose taisyklėse bei kituose dokumentuose, skelbiamuose [šios veiklos krypties tinklalapyje](https://www.lmt.lt/lt/mokslininku-inicijuoti-projektai/mokslininku-grupiu-projektai/pareiskejams/2532).

**Papildoma informacija**

1. Jei numatoma, kad projekto įgyvendinimo metu bus kaupiami duomenys, paskelbus kvietimo rezultatus, į finansuojamų projektų sąrašą įtrauktų projektų vadovai, prieš pasirašant projekto finansavimo sutartį, elektroninėje sistemoje http://junkis.lmt.lt privalės pateikti duomenų valdymo plano esmines nuostatas pagal Tarybos svetainėje pateiktas Rekomendacijas dėl mokslo ir sklaidos projektų duomenų valdymo plano (DVP) metmenų.

**Išsamesnę informaciją teikia:**

Inga Grigaliūnienė, tel. 8 676 18660, e. p. inga.grigaliuniene@lmt.lt

Raimonda Rainytė, tel. 8 676 17926, e. p. raimonda.rainyte@lmt.lt

[II konkurso nuostatos anglų kalba](https://lmt.lt/lt/doclib/2x4tjkzmknhwwdsruq2x7y7ggsk8fpex)